laion/Wikipedia-Exotic huggingface dataset:
גן החיות של אלכסנדריה

גן החיות של אלכסנדריה (בערבית: حديقة حيوان الإسكندرية) הוא גן חיות באלכסנדריה, שבמצרים, ובו יכולים המבקרים לחזות במגוון גדול של בעלי חיים מרחבי העולם. התצוגות העיקריות בגן החיות כוללות מתחמים המוקדשים לחיות אזור אמריקה הלטינית ויער האמזונאס, ביצות לואיזיאנה, הסוואנות של אפריקה, דרום-מזרח אסיה ואוסטרליה. תצוגת העופות כוללת ציפורי מים, כגון מגלנים, אנפות, שקנאים, ברווזים ושני מיני פלמינגו. יונקים - אריות, שועלי פנק, זברות, דרבנים, מינים שונים של דובים, קופים ומפריסי פרסה. עופות - עגורים (כגון עגור כתר אדום-לחיים), תוכאים (כגון מקאו) ועופות דורסים (כגון נשרון מלכותי ועיטם לבן-ראש). זוחלים - תניניים (כגון תנין אמריקאי ותנין היאור), אליגטורים (כגון אליגטור אמריקני), לטאות (כגון טגו זהוב) וצבים (כגון צב דרבוני). דו-חיים - צפרדעים (כגון צפרדע שור אפריקנית) וסירן גדול. דגים - שושנון כתום מזויף, נתחן כחול, כרומית ירקרקת, דג האליגטור, זהרון אדום, קרפיון מצוי ונתחן צהוב. בתחילת שנות האלפיים היה גן החיות במצב גרוע וסבל מהזנחה קשה. ארגון הסיוע המצרי לבעלי חיים (Animal Aid Egypt) יחד עם קבוצת מתנדבים, החלו לסייע בשיפור תנאי החיים החיות במקום. למשל, שכנעו נציגי הארגון את עובדי גן החיות במטרה לשחרר את הפילה מהשלשלאות שכבלו אותה במשך היום ולשוטט בחופשיות, וכן לבנות לה סככה ולחזק את מגורי הלילה שלה. המתנדבים עבדו עם מטפלי החיות במטרה לשפר את תזונת השימפנזות, העשירו את סביבת המכלאות החיצוניות והתקינו רצפות עץ בבתי הלילה שלהם. בפברואר 2015 נכנסו שני גברים לגן החיות, חדרו למתחם הבבונים המצריים והכו בהם בעזרת מקלות, לעיני עשרות מבקרים שצפו באירוע, וצחקו. רוב הבבונים נמלטו אל חלקו העליון של המתחם, ומספר קופים הוכו מידי האנשים, בעוד קהל הצופים מריע ומוחא כפיים. האירוע נמשך זמן רב ואיש מאנשי גן החיות לא התערב בנעשה. בסופו של דבר, עזבו התוקפים את המקום מבלי שנעצרו ונתנו את הדין על מעשיהם. מדיה וקבצים בנושא גן החיות של אלכסנדריה בוויקישיתוף אתר האינטרנט הרשמי של גן החיות של אלכסנדריה גן החיות של אלכסנדריה, ברשת החברתית פייסבוק AAE and wildlife in Alexandria. Animal aid Egypt About Us. Animal Aid Egypt Thugs Beat Up Monkeys, Steal Their Bananas At Alexandria Zoo, Egyptian Streets. February 7, 2015
Opperman Unicar

Opperman Unicar היא מכונית מיקרו, בעלת מרכב פיברגלאס, אשר יוצרה על ידי יצרן הטרקטורים Opperman הבריטית בין השנים 1956–1959 יוצרו כ־200 יחידות. היה ניתן לרכשו סט להרכבה עצמית תמורת 400 פאונד. חברת "Opperman" בנתה 2 דגמים של מכוניות מיקרו, הדגם הראשון "Opperman Unicar", והדגם השני אשר היה קרוי "Stirling" (יוצר בין השנים 1958–1959, יוצרו 2 יחידות) חברת "Opperman" פעלה מהכפר "Elstree" במחוז הרטפורדשייר. מנוע מרכזי 2 דלתות 4 מושבים (2+2) חלונות צד - מורכבות על ציר, נפתחות אחורנית בשטח של כ-50% מגב (וישר) בודד - לשמשת החלון הקדמי יחס כוח/משקל: 56.78 כ"ס ל-1 טון דגם Opperman Unicar דגם Opperman Unicar דגם Opperman Unicar דגם "Opperman Unicar" ‏(christies.com/lotfinder/Lot/c1959-opperman-unicar-two-door-coupe) מדיה וקבצים בנושא Opperman Unicar בוויקישיתוף דגם "Opperman Unicar"microcarmuseum.com/tour/opperman-unicar דגם "Opperman Unicar"kmz-zavod.ru/avto/en/reserve מכונית מיקרו "Opperman Unicar"classiccarweekly.net/2012/12/24/1959-opperman-unicar דגם "Opperman Unicar" autoviva.com/unicar/version ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Opperman Unicar".
יושב ראש הדומה הממלכתית

יושב ראש הדומה הממלכתית הוא ראש הבית התחתון ברשות המחוקקת ברוסיה, ותפקידו לנהל את ענייני הדומה הממלכתית, לייצג אותה כלפי חוץ, לשמור על כבודה, על סדר ישיבותיה ועל קיום תקנונה. יושב ראש הדומה המכהן הוא ויאצ'סלב וולודין מסיעת "רוסיה המאוחדת". יושב הראש, או אחד מסגניו, יושב בראש הישיבות בדומה, מנהל אותן, מעמיד שאלות להצבעה וקובע את תוצאותיה וכן את תוצאות כל הבחירות המתקיימות בדומה. יושב ראש הדומה וסגניו מהווים את מנהיגות הדומה המאשרת את הגשתן של הצעות חוק פרטיות ודחיפותן של הצעות לסדר היום. יושב ראש הדומה ניצב רביעי בסדר הירושה של הנשיא לאחר ראש הממשלה, סגנו הראשון ויו"ר מועצת הפדרציה. תפקיד יושב ראש הדומה התקיים פעמיים ברוסיה. בפעם הראשונה היה זה יושב ראש הדומה הממלכתית של האימפריה הרוסית, משנת 1906 ועד פרוץ מהפכת אוקטובר באוקטובר 1917 ובתקופה זו 5 אישים מילאו את התפקיד. בפעם השנייה, זהו תפקיד יושב ראש הדומה הממלכתית של הפדרציה הרוסית, מאז 1993. תפקיד יושב ראש הדומה הממלכתית נוצר בשנת 1906 עם הקמת הדומה הממלכתית של האימפריה הרוסית יושב ראש הראשון היה סרגיי מורומצב, שכיון במשך כחודשיים וקצת והיה גם היושב ראש שכיהן גם את תקופת הכהונה הקצרה ביותר. התפקיד התקיים במשך 11 שנים תקופת האימפריה הרוסית עד לפירוקה בעקבות פרוץ מהפכת אוקטובר. התפקיד נוצר מחדש 76 שנים לאחר מכן, לאחר התפרקות ברית המועצות בעקבות המשבר החוקתי ברוסיה. יושב ראש הדומה היה איוואן ריבקין מהמפלגה האגררית (המפלגה החקלאית של רוסיה), אחריו שימש גנאדי סלזניוב ממטעם המפלגה הקומוניסטית. מאז ינואר 1995 יושב ראש הדומה חבר גם במועצה לביטחון לאומי. מאז דצמבר 2003 כל יושבי ראש הדומה היו חברי מפלגת השלטון "רוסיה המאוחדת". מאז אוקטובר 2016 מכהן ויאצ'סלב וולודין כיושב ראש. בוריס גריזלוב, כיהן במשך 7 שנים ו-355 ימים. סרגיי מורומצב, כיהן במשך 72 ימים בלבד. באופן מסורתי, כל פרלמנט חדש שנבחר מנוהל במושב הפתיחה שלו על ידי זקן חברי הפרלמנט, המכונה "אב הבית" ולרוב זהו חבר הפרלמנט המבוגר ביותר, שמנהל את ישיבת המליאה הראשונה עד לבחירתו של יושב ראש הדומה. מאז 2011, מושבי הפתיחה מנוהלים על ידי 2 חברי הפרלמנט המבוגרים ביותר. באוקטובר 2016 ולנטינה טרשקובה הייתה ל"אם הבית" הראשונה. יושב ראש מועצת הפדרציה של רוסיה ממלא מקום נשיא רוסיה סגן ראש ממשלת רוסיה מדיה וקבצים בנושא יושב ראש הדומה הממלכתית בוויקישיתוף אתר האינטרנט הרשמי של יושב ראש הדומה הממלכתית Вячеслава Володина избрали спикером Госдумы Lenta.ru: Выборы: Первое заседание новой думы будет вести Егор Лигачев קישור ארכיון Преемники - 2008 Euronews: Russia's State Duma began to work Первое заседание Госдумы откроет старейший депутат Жорес Алферов הצו למינוי יו"ר הדומה первое заседание Госдумы нового созыва на 5 октября .. в тот же день нынешний спикер Госдумы Сергей Нарышкин, … сложит полномочия Володин стал спикером Госдумы / 5 октября 2016
יעקב רובין

האם התכוונתם ל... יעקב רובין (עורך דין) – עורך דין ישראלי, ראש לשכת עורכי הדין בשנים 1987–1991 יעקב רובין (עיתונאי) – (1973–1910) עיתונאי (שם עט: "אודם"), ממנהיגי התנועה הרוויזיוניסטית בפולין, עורך "המשקיף" ו"חרות"
Viasat Film Action

Viasat Film Action הוא ערוץ טלוויזיה בתשלום בבעלות Viasat, המשדר סרטי אקשן. הערוץ נוסד בשנת 1989 בשם TV1000. בשנת 2012 שינו את שמו ל-Viasat Film, יחד עם יתר Viasat Film. הרשת מורכבת מחמישה ערוצי סרטים שונים. הערוצים מופצים בחבילת הסרטים של Viasat. הערוץ הושק לראשונה בשוודיה, ולאחר מכן בדנמרק, נורווגיה ופינלנד. בתחילת 2004 הוא הושק גם בליטא, לטביה, אסטוניה, רוסיה, אוקראינה, קזחסטן, מולדובה ובלארוס. במקור כללה הרשת ערוץ אחד, TV1000. באמצע 1990 היא הורחבה עם עוד אחד, TV1000 Cinema. הערוץ הזה נסגר ב-2004 והוחלף בידי ארבעה ערוצי ז'אנר שונים, לצד הערוץ הכללי: TV1000 Nordic, TV1000 Action, TV1000 Family TV1000 Classic. ערוץ Viasat Nordic הפסיק את שידוריו בשנת 2014 בגלל אחוזי צפייה נמוכים והוחלף בידי Viasat Comedy. Viasat Film הדף לא נמצא TV1000.no, wayback machine, ‏2004-11-27 "Nyheter - www.altibox.no". www.altibox.no (באנגלית אמריקאית). נבדק ב-2017-12-14.
סלון מזל

סלון מזל היה מקום מפגש של פעילי שמאל ושמאל רדיקלי. הסלון הוקם ב־2001 ברחוב מונטיפיורי בתל אביב, במקום בו הייתה קודם לכן מספרה בשם "סלון מזל", ומכאן בא שמו. לאחר מספר חודשים מיקומו הועתק לסמטה אלמונית, במרץ 2008 הוא עבר לדרך סלמה שבפלורנטין, ובינואר 2010 עבר לרחוב יצחק שדה שם שהה עד אביב 2012 אך נסגר בשל חוב כספי לעיריית תל אביב. המקום תפקד כ"Infoshop" - מרכז להפצת מידע ומפגש קהילתי בנושאים כמו איכות הסביבה, זכויות נשים, מיניות ומגדר, זכויות בעלי חיים, הכיבוש, ציונות ואנטי ציונות, חברה אזרחית וסרבנות, גלובליזציה, אנרכיזם, מזרחיות, קוד פתוח, תוכנה חופשית ועוד. במקום היו ספריית השאלה, חנות ספרים (בעיקר לספרי עיון), וכן נהגו למכור דיסקים, פנזינים, עלוני מידע, סטיקרים וכדומה. המשותף לכל אלו היה העיסוק בנושאים שהוזכרו, כשלעיתים קרובות נקודת המבט שלהם הייתה אנרכיסטית-פמיניסטית-אקולוגית. במקום ניתן היה למצוא ספרים ופרסומים אשר נגישותם נמוכה. תפקוד אחר הוא כמרכז קהילתי ששמש כבמה ציבורית ומקום מפגש לפעילים בתחומים השונים שנזכרו להלן ואשר התקשו להפגש או להשמיע את קולם במקומות אחרים, או ליוזמות חברתיות חדשות. כך לדוגמה, אחד המפגשים הראשונים של ויקיפדיה העברית, כאשר מספר המשתתפים בה היה קטן, נערך בסלון מזל. דוגמאות אחרות הן שימוש במקום כגלריה להצגת עבודות אמנות של מהגרי עבודה, או מקום מפגש ללימוד ערבית מדוברת. כל הפעילויות במקום הייתה ללא תשלום, כאשר המשתתפים התבקשו להשאיר סכום סמלי כפי יכולתם. המקום מומן מתרומות, ונוהל על פי עקרונות אנרכיסטיים, כאשר אין הנהלה רשמית וכל ההחלטות נקבעות בצורה דמוקרטית, על ידי המתנדבים הקבועים במקום. בצמוד לסלון פעל עד לאחרונה בית קפה טבעוני, אשר הופעל גם הוא על ידי מתנדבים. אחד ממייסדי סלון מזל הוא רוני ערמון. ב־2004 הוקמה בחיפה "המרקחה", במקום "בית מרקחת פבזנר", מוסד דומה לסלון מזל. כיום המקום אינו פעיל. בשנת 2005 נפתח בירושלים מוסד דומה בשם "דַיְלָה", שאינו פעיל כיום. אך נגזרת של פרויקט הבר הטבעוני עוד פועלת כיום במסגרת בשם "זנגביל - מרכז קהילתי לצמחונות", או המהטמה-בר, שמשמש גם הוא כספרייה ואינפו שופ בנושאי זכויות בעלי חיים וסביבה. בשנת 2005 הקימו קבוצה של פעילים מהסלון את פרויקט מחנה הקיץ האלטרנטיבי – מחנה בן כמה ימים, המיועד לבני נוער מכל הארץ, שמטרתו ליצור שיח ולעורר את המחשבה בנושאים הבוערים במציאות, להעצים את המשתתפות בו, ועל ידי כך לעודד אקטיביזם. המחנה מתקיים עד היום. Street Libraries: Infoshops and Alternative Reading Rooms, Chris Dodge מתי שמואלוף, מה פיספסנו בשנת 2005: פרויקט סיכום באתר "מארב", באתר רשימות, 14 בפברואר 2006
יחסי ברבדוס–גרנדה

יחסי ברבדוס–גרנדה הם היחסים הדיפלומטיים הרשמיים שבין ברבדוס לבין גרנדה. שתי המדינות הן חברות מלאות ב-CARICOM ובחבר העמים הבריטי. אינטראקציות בילטרליות ראשונות מוקדמות התרחשו כאשר שתי המדינות כוננו יחסים לא דיפלומטיים ולא רשמיים כחלק מהיותן קולוניות של האימפריה הבריטית. ברבדוס וגרנדה הצטרפו לאיי וינדוורד הבריטים ב-1833. ב-1885, עברה בירת הקולוניה מברידג'טאון, בירת ברבדוס לסנט ג'ורג'ס, בירת גרנדה. בשנת 1952, הצטרפו שתי המושבות לפדרציה של הודו המערבית, אז גרנדה וברבדוס הפכו לפרובינציות בפדרציה. הפדרציה התפרקה בשנת 1962. לאחר הפדרציה היה בגרנדה ובברבדוס מנדט בריטי קצר ולאחריו קיבלו שתי המדינות עצמאות. עם הקמתן הפכו המדינות למונרכיות כשבראשות שתיהן עומדת באוניה פרסונלית אליזבת השנייה. ביום ראשון, 3 במרץ 1974 כוננו שתי המדינות יחסים דיפלומטיים מלאים. ברבדוס אינה מיוצגת בגרנדה, הן בדרג השגרירות, והן בדרג הקונסולרי. גרנדה אינה מיוצגת בברבדוס בדרג השגרירות. גרנדה מיוצגת בברבדוס בדרג הקונסולרי באמצעות קונסוליה רשמית בברידג'טאון, בירת המדינה. בוב קאנון, World Statesmen Grenada, אתר דגלי העולם בוב קאנון, World Statesmen West Indies Federation,אתר דגלי עולם LIST OF COUNTRIES WITH WHICH BARBADOS HAS ESTABLISHED DIPLOMATIC RELATIONS, משרד החוץ הברבדי Consulate of Grenada in Bridgetown
חד"ש-בל"ד

חד"ש-בל"ד הייתה רשימה מאוחדת למפלגות חד"ש ובל"ד שהתמודדה בבחירות לכנסת הארבע עשרה אשר התקיימו ב־29 במאי 1996, בהן קיבלה הרשימה יצוג של 5 מנדטים בכנסת. במהלך כהונת הכנסת פרש מהסיעה המאוחדת נציג בל"ד עזמי בשארה ביחד עם האשם מחאמיד, שפרש גם הוא, בעקבות סכסוכים עם תנועת חד"ש, ובעקבות כך התפלגה הרשימה המאוחדת לרכיביה, חד"ש ובל"ד. האשם מחאמיד (חד"ש) סאלח סלים (חד"ש) תמר גוז'נסקי (חד"ש) עזמי בשארה (בל"ד) אחמד סעד (חד"ש) חד"ש-בל"ד, באתר הכנסת
23 (שיר של שאקירה)

23 הוא שיר שהוקלט על ידי הזמרת הקולומביאנית שאקירה, מתוך אלבומה העשירי, Shakira. בכתבה שנערכה באתר החדשות ¡Hola!, נכתב כי שאקירה מקדישה את השיר לשותפה הנוכחי ג'רארד פיקה. במגזין El Nuevo Día, פורסמה כתבה על השיר גם כן. גם מגזין הבילבורד, התייחסו לשיר תוך שציינו שהוא "מוקדש לבן הזוג שלה ג'רארד פיקה". בין היתר, הוזכרה בכתבה השימוש שיש בגיטרה בשיר עצמו. השיר מוקדש לשחקן עם חולצה מספר 3 בברצלונה (ג'רארד פיקה), ומספר על כמה חשוב היה לשאקירה לפגוש אותו כשהיה בן 23, ומפה גם שם השיר. שאקירה אמרה כי: לאחר שנולד הבן הבכור שלנו מילאן, חוויתי את הרגע המאושר בחיי, הכי שלם. הקדשתי את השיר לפיקה כי זה היה הגיל שלו כשפגשתי אותו... הוא היה בן 23 ואני הייתי בת 33 בסופו של השיר ניתן לשמוע את מילאן אומר "Ma", ובקטע שצולם ניתן לראות את שאקירה מחייכת אליו. את השיר כתבה שאקירה לבדה והוא הופק על ידה ועל ידי באזבי, כיוון שרצתה להקדיש אותו לבן זוגה כשיר שהיא כתבה עבורו בעצמה. השיר הוא בלדה, ומילותיו מספרות סיפור. האודיו של השיר אשר הועלה ליוטיוב ב-2 באפריל 2014, הצליח נכון לאוקטובר 2019, לצבור למעלה ממיליון צפיות. בספוטיפיי הצליח השיר לצבור למעלה מ-11.3 מיליון צפיות אף על פי שלא יצא כסינגל. סרטון השיר "23" באתר יוטיוב Us.Hola.com, Hola.com, Shakira le dedica una canción a Piqué en su nuevo disco | Noticias - hola.com, us.hola.com (בספרדית) Milan participa en el tema que Shakira le dedica a Piqué, El Nuevo Dia, ‏2014-03-12 (בספרדית) Shakira, 'Shakira': Track-By-Track Review, Billboard "Milan participa en el tema que Shakira le dedica a Piqué". El Nuevo Dia (בספרדית). 2014-03-12. נבדק ב-2018-02-13. Shakira - Shakira | Songs, Reviews, Credits | AllMusic, AllMusic "Shakira, 'Shakira': Track-By-Track Review". Billboard. נבדק ב-2017-12-14. Shakira - 23 Lyrics | MetroLyrics, www.metrolyrics.com (באנגלית) Shakira - 23 (Lyrics) (Letra Traducida al Español), נבדק ב-2019-10-26 Shakira. (Expanded Edition), נבדק ב-2019-10-26
קמילה קולצ'ינסקי

קמילה קולצ'ינסקי (26 בדצמבר 1937 - 16 בפברואר 2016) הייתה מנצחת רוסיה-יהודייה. קמילה קולצ'ינסקי נולדה במוסקבה, ברית המועצות, והופיעה לראשונה בניצוח בלנינגרד בעודה סטודנטית. בשנת 1976 עלתה לישראל. היא ניצחה על קונצרטים של תזמורת הרדיו הלאומית של פולין ועל התזמורת הפילהרמונית הישראלית ולדברי גרמופון הייתה "אחת הרוסיות הבודדות שעשו קריירה בינלאומית בניצוח." קונצ'רטי לכינור של גלזונוב/דבוז'אק - איליה קאלר (כינור), תזמורת הרדיו הלאומית של פולין, קמילה קולצ'ינסקי (מנצחת). חברת נקסוס. אתר האינטרנט הרשמי של קמילה קולצ'ינסקי קמילה קולצ'ינסקי, במסד הנתונים הקולנועיים IMDb (באנגלית) קמילה קולצ'ינסקי, באתר AllMusic (באנגלית) קמילה קולצ'ינסקי, באתר MusicBrainz (באנגלית) זאב רב-נוף, כוכב-עולה במוסיקה בברה"מ עלתה לארץ, דבר, 8 באוקטובר 1976. Kolchinsky Scholarship Fund תזמורת הנוער אל קאמינו. קרן המלגות ע"ש קולצ'ינסקי http://www.paloaltoonline.com/weekly/morgue/cover/1996_Nov_8.1START08.html ג'ים הארינגטון, שבועון פאלו אלטו מקוון, "חיים בניצוח נאות", 8 בנובמבר 1996 https://books.google.com/books?id=LYMVAQAAMAAJ&q=%22Camilla+Kolchinsky%22&dq=%22Camilla+Kolchinsky%22&hl=en&sa=X&ved=0ahUKEwjrgZqe5PPRAhVr44MKHWtUC00Q6AEIGjAA גוגל בוקס, המכון השוודי לקולנוע, 1 בינואר 1988 Review: Glazunov/Dvorák Violin Concertos". אדוארד גרינפילד, "כתב העת גרמופון", ביקורת קונצרט, קונצ'רטי לכינור גלאזונוב/דבוז'אק אפריל 1995
יושב ראש מועצת הפדרציה של רוסיה

יושב ראש מועצת הפדרציה (ברוסית: Председатель Совета Федерации России) הוא ראש הבית העליון של הרשות המחוקקת ברוסיה, מועצת הפדרציה, ותפקידו לנהל את ענייני מועצת הפדרציה, לייצג אותה כלפי חוץ, לשמור על כבודה, על סדר ישיבותיה ועל קיום תקנונה. יושבת ראש המועצה המכהנת היא ולנטינה מטוויינקו. יושב/ת ראש המועצה ניצב/ת שלישי/ת בסדר הירושה של הנשיא לאחר ראש הממשלה וסגנו הראשון. רשמית, אין ליושב ראש מגבלה על משך הכהונה, כל יושב ראש מכהן בהתאם למשך כהונתו כסנאטור. יושב ראש מועצת הפדרציה: אחראי לכינוס ישיבה של חברי המועצה; מתווה את נושא הישיבה; מנהל את ישיבות המליאה; חותם על צווי המועצה; משביע את שופטי בית המשפט החוקתי ואת התובע הכללי; מנהל את מדיניות המועצה; מאציל סמכויות נדרשות לסגניו מתאם את פעילות ועדות המועצה; שולח לדיון בפני הוועדות חוקים של הדומה הממלכתית של הפדרציה הרוסית, צווים; מפרסם חוקים שאושרו על ידי המועצה; שולח לדיון תיקונים לחוקה והצעות חוק של הרשויות המקומיות; מעביר לידי נשיא רוסיה חוקים לחתימה; בעת הצורך מעביר לידי הדומה הממלכתית סירובים של המועצה לחתום ולקבל חוקים שכבר אושרו בדומה; יושב ראש מועצת הפדרציה נבחר על ידי חברי המועצה ועליו להיות מקרב חברי מועצת הפדרציה. הליך הבחירה מתבצע בהצבעה חשאית. יושב ראש המועצה נבחר לאחר שקיבל יותר ממחצית מקולות חברי המועצה. אם הוגשו 3 מועמדים ואף אחד מהם לא השיג את הרוב הדרוש, נערך סיבוב שני בין 2 המועמדים שצברו את מירב הקולות. יושב ראש המועצה מודח מתפקידו לאחר שמרבית חברי המועצה הצביעו בעד החלטה שכזו. החלטה בדבר הדחת היושב ראש יכולה להתקבל על ידי היושב ראש עצמו או קבוצת חברי מועצה שמספרם לא פחות מחמישית מכלל חברי המועצה. יושב ראש הדומה הממלכתית ממלא מקום נשיא רוסיה ראש הסנאט הרוסי אתר האינטרנט הרשמי של יושב ראש מועצת הפדרציה של רוסיה Регламент Совета Федерации. Председатель Совета Федерации.
GTI

GTI (בראשי תיבות: Gran Turismo I niezione) הוא סימן מסחר פרסומי למכוניות מיצור סדרתי בעלות מאפייני ביצועים ועיצוב חיצוני ספורטיביים. בדרך כלל הוצמד הסימון למכוניות מדגמי מיני וסופר מיני בעיצוב 3 או 5 דלתות (הצ'בק). המכונית הראשונה שהסימול נקשר בשמה היא מזראטי 3500 GTI משנת 1962 אשר ניצחה במירוץ שנקרא Gran Turismo. את עיקר פרסומו קיבל הסימון עם השקת הפולקסוואגן גולף GTI בשנת 1976 אשר סימן את תחילתה של סדרת השקות של כלי רכב קטנים יחסית ובעלי ביצועים עודפים של יצרני רכב רבים. רכב זה היה בעל מערכת קירור מתקדמת, מנוע אחורי בעל מערכת הזרקת דלק. ב-1984 הציגה פיג'ו גרסת GTI לפיג'ו 205. פולקסווגן גולף גרנד טורס
דב שגב-שטיינברג

דב שגב-שטיינברג (נולד ב-9 בדצמבר 1956) הוא דיפלומט ישראלי בדימוס. לאורך 40 שנות שירות במשרד החוץ כיהן בין היתר כסגן שגריר בסין, כקונסול כללי במומבאי, כראש הנציגות הישראלית בקטר, וכשגריר ישראל בדרום אפריקה, בפינלנד ובמיאנמר. דב שגב-שטיינברג נולד בתל אביב להורים ניצולי שואה. אביו עלה מפולין ב-1948 במסגרת גח"ל, ואימו עלתה מהונגריה ב-1949. הוא גדל ברמת גן, סיים את לימודיו התיכוניים במגמה המזרחנית בתיכון בליך, ושירת באגף המודיעין בצה"ל ביחידת חצב. לאחר שחרורו משירות סדיר וקבע, החל ב-1980 לימודי ספרות ערבית והיסטוריה של המזרח התיכון בעת החדשה באוניברסיטת תל אביב. במהלך תקופת לימודיו באוניברסיטה יצא מספר פעמים, מטעם מחלקת הנוער והחלוץ של הסוכנות היהודית, להדריך נוער יהודי במחנות קיץ בארצות הברית ובגרמניה. שגב-שטיינברג הצטרף למשרד החוץ ב-1983, וסיים קורס צוערים ב-1985. את דרכו במשרד החל כחוקר במרכז למחקר מדיני, וב-1990 יצא לשליחותו הראשונה כקונסול ישראל לדרום מערב ארצות הברית ביוסטון, טקסס. ב-1993 עבר לקהיר, שם היה יועץ כלכלי בשגרירות ישראל במצרים עד 1995. בשובו לישראל מונה לסגן מנהל מחלקת אוטונומיה פלסטינית במשרד החוץ. במסגרת תפקיד זה השתתף כנציג משרד החוץ בדיוני המדינות התורמות לרשות הפלסטינית עם הקמתה, שהתקיימו בעזה. ב-1996 יצא לשירות בן שנתיים בבייג'ינג כסגן שגרירת ישראל בסין, אורה נמיר. ב-1999 מונה קונסול כללי במומבאי, הודו, שם שירת לאורך 4 שנים כנציג ישראל למערב ודרום הודו. בינואר 2001 השתתף בארגון פעולות הסיוע של ישראל לנפגעי רעידת האדמה בגוג'ארט. בשנת שירותו האחרונה במומבאי היה "זקן הסגל הקונסולרי" בעיר. ב-2003 מונה לעמוד בראש הנציגות המסחרית של ישראל בקטר. בשובו לישראל ב-2005 מונה כמנהל מחלקת מצרים במשרד החוץ. ב-2008 מונה שגב-שטיינברג לשגריר ישראל בדרום אפריקה ושגריר לא-תושב בלסוטו,סוואזילנד, זימבבואה, בוטסואנה ונמיביה. בתפקיד זה כיהן עד 2013. בשנים 2016–2020 כיהן כשגריר ישראל בפינלנד ושגריר לא-תושב באסטוניה. ב-2021 מונה לשגריר ישראל במיאנמר והוא נשלח לכהן בתפקיד במרץ 2022. עקב ההפיכה הצבאית במיאנמר (2021) ואי-הכרת ממשלת ישראל בשלטון הצבאי שם, היה מנוע מהגשת כתב האמנה לראש המדינה ועל-כן תוארו הרשמי היה "ראש נציגות" (Chargé d'affaires). בינואר 2024 סיים 40 שנות שירות דיפלומטי ופרש לגמלאות. מדיה וקבצים בנושא דב שגב-שטיינברג בוויקישיתוף דב שגב-שטיינברג, באתר שגרירות ישראל בפינלנד חג של אש וקרח: חנוכה קר בלפלנד, באתר ישראל היום, 12 בדצמבר 2017 Israel dispatches aid to India - India, ReliefWeb (באנגלית) מינויים לשירות החוץ | מספר החלטה 3304, באתר GOV.IL מינויים בשירות החוץ | מספר החלטה 1004, באתר GOV.IL אוריאל בארי, ‏לראשונה: מונה שגריר ישראלי לבחריין, באתר "סרוגים", 2 בספטמבר 2021 ציוץ של שגרירות ישראל במיאנמר ברשת החברתית אקס (טוויטר), 15 במרץ 2022 (בבורמזית) About the Embassy, embassies.gov.il
טומי סמית' (כדורגלן, יליד 1990)

תומאס ג'פרסון סמית (באנגלית: Thomas Jefferson Smith; נולד ב-31 במרץ 1990) הוא כדורגלן ניו זילנדי המשחק במילטון קינס דונס בעמדת הבלם והמגן שמאלי. סמית' התחיל את הקריירה שלו בקבוצת הילדים של קרו אלכסנדרה, ממנה עבר לנורת' שורה יונייטד ולבסוף הצטרף לאקדמיה של איפסוויץ' טאון. בשנת 2007 חתם לשלוש שנים בקבוצה הבוגרת. בפברואר 2008, סמית' הושאל לסטוונאג' לחודש ולאחר מכן הוארכה תקופת השאלתו עד לסיום העונה. בתחילת עונת 2008/2009 סמית' חזר לאיפסוויץ' וערך את הופעת הבכורה שלו בקבוצה בהפסד 1–2 לפרסטון נורת' אנד. במהלך העונה סמית' שבר את קרסולו, פציעה שהשביתה אותו מרוב שלבי העונה. ב-7 בינואר 2010 הושאל לברנטפורד לחודשיים. בתקופתו בברנטפורד שיחק שמונה משחקים וב-15 במרץ של אותה שנה חזר לאיפסוויץ'. בעונת 2010/2011 סמית' הבקיע את שער הבכורה שלו באיפסוויץ' בניצחון החוץ 1–3 נגד מידלסברו. במאי 2012 חתם לשנתיים נוספות במועדון. ב-17 במרץ 2011 הושאל לקולצ'סטר יונייטד עד לסיום העונה. ב-22 בינואר 2018 חתם בקולורדו ראפידס מה-MLS. ב-21 בפברואר 2020, סמית' חזר לאנגליה וחתם בסנדרלנד. ב-25 באוגוסט 2020, סמית' חתם בקולצ'סטר יונייטד מהפוטבול ליג השנייה. ב-6 בפברואר 2024 עזב את אנגליה וחתם במקארתור מליגת העל האוסטרלית. ביולי 2024 חתם באוקלנד. סמית' יליד הממלכה המאוחדת, עבר בילדותו לניו זילנד ובכך הוא מחזיק באזרחות כפולה. בצעירותו, סמית' שיחק עבור הנבחרות הצעירות של אנגליה. בדצמבר 2009 הצהיר כי הוא מעוניין לשחק עבור נבחרת ניו זילנד. ב-3 במרץ 2010 ערך את הופעת הבכורה שלו בהפסד 0–2 למקסיקו. סמית' זומן לסגל הנבחרת לקראת מונדיאל 2010 ב-23 במאי 2012 ענד לראשונה את סרט הקפטן ובכך הפך לקפטן הצעיר בתולדות הנבחרת. ב-2 ביוני 2012 הבקיע את שער הבכורה שלו בנבחרת בניצחון 0–1 נגד פיג'י. מדיה וקבצים בנושא טומי סמית' בוויקישיתוף טומי סמית', באתר Transfermarkt טומי סמית', באתר Soccerway טומי סמית', באתר National Football Teams טומי סמית', באתר FootballDatabase.eu
צלו הארוך של משק החי

צלו הארוך של משק החי: סוגיות סביבתיות ואפשרויות הוא דו"ח של ארגון המזון והחקלאות של האו"ם, שפורסם ב-29 בנובמבר 2006, ומטרתו "לאמוד את ההשלכות המלאות של תעשיית משק החי על הסביבה, יחד עם גישות ומדיניות להתמודדות". הדו"ח התבסס על הנתונים המלאים והעדכניים ביותר בזמן כתיבתו, והתחשב הן בהשלכות ישירות והן בהשלכות עקיפות כמו גידול התבואה הנדרשת להאכלת משק החי. לפי הדו"ח, תעשיית משק החי היא מבין שתיים או שלוש התעשיות המזהמות ביותר, בקנה מידה מקומי וגלובלי. כותבי הדו"ח מדגישים את חשיבות הממצאים, וסבורים כי קביעת מדיניות בנושאים של זיהום קרקע, שינוי אקלים, זיהום אוויר, מחסור במים וזיהום מים, והידרדרות של מגוון ביולוגי, צריכה לכלול התייחסות למסקנותיו. ד"ר הנינג שטיינפלד, מכותבי הדו"ח ובכיר בארגון המזון והחקלאות של האו"ם, טען שתעשיית הבשר היא "אחת המזהמות הגדולות ביותר" וכן שיש "לנקוט בפעולה מיידית על מנת לתקן את המצב". בעזרת ניתוח מחזור חיים (Life Cycle Analysis) הדו"ח מעריך שמשק החי אחראי ל-18% מפליטת גזי החממה. גזי החממה נפלטים מייצור המזון לבעלי החיים (למשל ייצור דשן כימי, כריתת יערות לצורך גידול המזון ולשטחי מרעה וגידול ושינוע המזון) תוצרי לוואי של בעלי החיים עצמם (פליטת מתאן מתהליכי עיכול, חמצן דו-חנקני מזבל) וכן כתוצאה משינוע המוצרים מן החי. בעזרת ניתוח זה מעריכים כותבי הדו"ח כי תעשיית משק החי אחראית על כ-9% מפליטת הפחמן הדו-חמצני שמקורו באדם, ל-37% מפליטת המתאן ול-65% מפליטת החמצן הדו-חנקני. צמחונות אקולוגית סביבתנות הדו"ח המלא (אנגלית), באתר הFAO זווית, המחיר הסביבתי הכבד של תעשיית הבשר, באתר ynet, 13 ביוני 2015 צלו הארוך של משק החי, באתר OCLC (באנגלית)
מנילה (פירושונים)

האם התכוונתם ל... מנילה – בירת הפיליפינים והעיר השנייה בגודלה במדינה מנילה (נייר) – נייר זול המוכר בעיקר כנייר מעטפות מנילה ששימש גופים ממשלתיים ובין היתר את טופס העדפות השיבוץ למועמדים לשירות צבאי, שמו ניתן לו מחומר הגלם שהיה מקובל בייצורו בעבר, אריג מנילה ישן תוצרת הפיליפינים מנילה (אריג) – מוכר גם כקנבוס מנילה הוא אריג העשוי מעלי בננה הקרובה לבננות המאכל ומקורו בפיליפינים
רנייה הראשון

רנייה הראשון ממונקו (צרפתית: Rainier I of Monaco ‏;1267–1314) היה בן משפחת גרימלדי אשר כיהן כריבון והשליט הראשון באזור הידוע כיום כנסיכות מונקו. רנייה הראשון החזיק גם בתואר הלורד של העיר קאן סור מר, ובשנת 1309 יסד בה מבצר, המוכר כיום כטירת גרימלדי. בנוסף לאלה החזיק גם בתואר הברון של סן דימטריו מממלכת נאפולי. רנייה הראשון נולד בג'נובה והיה הבכור מבן שלושת ילדיו של לנפרנקו גרימלדי (Lanfranco Grimaldi) שהיה כומר צרפתי בפרובאנס, מאשתו אורליה דל קארטו (Aurelia del Carretto), ואשר לאחר פטירתו נישאה לאחיינו פרנסואה גרימלדי. בשנת 1297 לאחר שהפסידו בקרבות שליטה בין משפחות בג'נובה וגורשו ממנה, הצטרף רנייה לאביו החורג (שהיה גם בן דודו) וקבוצת גברים בני משפחתם לכיבוש הטירה הנפוליטנית שעל צוק מונקו, המוכרת בימינו כארמון הנסיכות של מונקו. האירוע ההיסטורי מונצח כיום בשלט האצולה של הנסיכות בדמותם של שני נזירים חמושים בחרבות, לזכרו של פרנסואה שהתחפש לנזיר ופתח את שערי הטירה לכובשים. הנפוליטנים המובסים לא השלימו עם הכיבוש הגרימלדי ובשנת 1298 הטילו מצור על הטירה בניסיון להחזירה לשליטתם. בני גרמלדי הצליחו להחזיק מעמד במשך 3 שנים עד שנכנעו בשנת 1301 והטירה הוחזרה לשליטת ממלכת נאפולי. רנייה נאלץ לעזוב את הטירה לאחר שקיבל פיצוי כספי, ועבר לשרת בצבאו של פיליפ הרביעי, מלך צרפת. בשנת 1304 מונה לאדמירל של צרפת לאחר שהשיג ניצחון בראש צי משולב, צרפתי - הולנדי, מול הצי הפלמי בקרב זייריקסה (Zierikzee). בנוסף לדרגה הוענקה לו גם פנסיה שנתית ותוארי אצולה. רנייה הראשון נישא פעמיים. מנישואין הראשונים לסלווטיקה דל קרטו (Salvatica del Carretto) בת משפחתה של אימו וביתו של המרקיז מליגורה, נולדו להם ארבעה ילדים. בנם הבכור שארל הראשון, מונה ליורשו, והחזיק בתואר הלורד של מונקו. שארל הראשון נחשב כמייסד שושלת גרימלדי השולטת בנסיכות עד ימינו. מדיה וקבצים בנושא רנייה הראשון בוויקישיתוף